
หลังจากแช่บ่อน้ำพุร้อนรักษะวารินเสร็จ ก็มีคนแนะนำให้มาร้านนี้ เนื่องจากเป็นร้านเก่าแก่อยู่ไม่ไกล ร้านเป็นตึกแถวข้างๆร้านเป็นร้านขายของฝาก เด็กเสิร์ฟในร้านส่วนใหญ่เป็นพม่าแต่บริการดี อาหารที่สั่งคือ สะตอผัดกะปิกับกุ้ง ปลาอินทรีย์ทอดน้ำปลา และปูนิ่มทอดพริกไทยกระเทียม สะตอผัดกะปิกับกุ้งทำได้อร่อยมาก รสชาติเข้มข้นถึงเครื่อง ประทับใจมากสำหรับคนที่กินสะตอครั้งแรกอย่างเรา ปลาอินทรีย์ทอดน้ำปลารสชาติปกติ และปูนิ่มทอดกระเทียมทอดได้กรอบดี ไม่อมน้ำมัน โดยรวมอาหารรสชาติดี อาหารได้เร็ว ถือว่าประทับใจ
